Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7367

2. Megjegyzés: A „védettség mértéke” kifejezés a jelen részben azt kívánja jelezni, hogy a forgalom a teljes igénybevételi idő (azaz az összes légijármű teljes repülési ideje) 95%-ában a kérdéses útvonal mentén kialakított védett légtéren belül fog működni. Például ahol 95%-os védettséget biztosítanak, feltételezzük, hogy a forgalom a teljes igénybevételi idő 5%-ában a védett légtéren kívül repül majd. Ilyen forgalom vonatkozásában nem lehetséges pontos távolsággal meghatározni, hogy ez a forgalom milyen mértékben repül ki a védett légtérből. 3.1 Az alábbi útmutatást azokra a VOR berendezéssel meghatározott útvonalakra vonatkozóan adjuk meg, amelyeken nem használnak radarberendezést vagy berendezésfüggő automatikus felderítés (ADS-B) annak elősegítésére, hogy a légijármű a védett légtérben maradjon. Mindazonáltal amikor a légijármű oldalirányú eltéréseit radar légtérfigyelés vagy berendezésfüggő automatikus felderítés (ADS-B) segítségével ellenőrzik, a gyakorlati tapasztalatok szerint az adott légtér vonatkozásában szükséges védett légtér mérete csökkenthető. 3.2 Az útvonalak melletti légtérben folyó műveletektől legalább 95%-os védettséget biztosítsanak. 3.3 A 120. számú ICAO körlevélben található anyag szerint a VOR rendszer teljesítménye 95%-os védettségi mérték mellett az útvonal középvonala mentén a lehetséges eltérések miatt a következő védett légterek kialakítását teszi szükségessé: •Olyan VOR útvonalakon, amelyeken a VOR berendezések közötti távolság 93 km (50 tmf) vagy kevesebb:  7.4 km (4 tmf) •Olyan VOR útvonalakon, amelyeken a VOR berendezések közötti távolság legfeljebb 278 km (150 tmf): a VOR berendezéstől számított 46 km (25 tmf) távolságig  7.4 km (4 tmf); ezt követően a védett légtér a VOR berendezéstől számított 139 km (75 tmf) távolságban legfeljebb  11.1 km-re (6 tmf) szélesedik ki. A-1. ábra VOR berendezések közötti távolság legfeljebb 278 km (150 tmf) 3.4 Amennyiben az illetékes légiforgalmi szolgálati hatóság véleménye szerint, például a tiltott, korlátozott vagy veszélyes légterek közelsége, a katonai légijárművek emelkedési és süllyedési repülési útvonalai vagy egyéb okok miatt ennél nagyobb védelem szükséges, magasabb szintű védettség biztosítását határozhatja el. A védett légtér kijelölésére ebben az esetben a következő értékeket alkalmazzák: •Olyan útvonalszakaszok esetében, amelyeken a VOR berendezések közötti távolság 93 km (50 tmf) vagy kevesebb, az alábbi táblázat „A” sorában levő értékeket használják; •Olyan útvonalszakaszok esetében, amelyeken a VOR berendezések közötti távolság több mint 93 km (50 tmf) de legfeljebb 278 km (150 tmf), a VOR berendezéstől számított 46 km (25 tmf) távolságig a táblázat „A” sorában levő értékeket használják, ez után egyenes vonallal kössék össze a VOR berendezéstől számított 139 km (75 tmf) távolságig a táblázat „B” sorában levő, értékkel. Védettség százalékos értéke (%) 99.5 A (km)  7.4  7.4  8.3  9.3  10.2  11.1 A (tmf)  4.0  4.0  4.5  5.0  5.5  6.0 B (km)  11.1  11.1  12.0  12.0  13.0  15.7 B (tmf)  6.0  6.0  6.5  6.5  7.0  8.5 Egy olyan útvonal esetében például, amelyen a VOR berendezések közötti távolság 222 km (120 tmf) és a szükséges védelem mértéke 99.5 %, az útvonal alakja az A-2. ábrának megfelelő lesz. A-2. ábra Az ábrázolt VOR berendezések közötti távolság 2 x 111 km (60 tmf) 3.5 Amennyiben egy VOR berendezéssel kijelölt légiforgalmi szolgálati útvonal két szakasza több mint 25 fokos szöget zár be egymással, a forduló külső és szükség szerint belső oldalán is további védett légtér alakítandó ki. Ez a további légtér védőterületként szolgál a légijármű repülési irány 25 fokot meghaladó megváltoztatásakor a gyakorlatban megfigyelt megnövekedett oldalirányú eltérés számára. A kiegészítő légtér nagysága a forduló szögével változik, azaz minél nagyobb a forduló szöge, annál nagyobb a kiegészítő légtér is. Az útmutató a legfeljebb 90 fokos fordulókhoz szükséges védett légtérre vonatkozik. Azokban a különleges esetekben, amikor az ATS útvonalon 90 fokosnál nagyobb forduló szükséges, az Államok biztosítsák a megfelelő védett légtér kijelölését az ilyen forduló úgy belső, mint külső oldalán is. 3.6 A következő példák két olyan Állam gyakorlatának összegzéséből származnak, amelyek a tervezéshez a légtér kijelölés felvázolására sablonokat használnak. A forduló terület sablon megtervezésekor olyan tényezőket vettek figyelembe, mint a légijármű sebessége, a forduló bedöntési szöge, a valószínű szélsebesség, a helyzet-megállapítás pontatlansága, a repülőgépvezető cselekvési késése és egy legalább 30 fokos közelítő irány felvétele az új repülési pálya elérése előtt. A sablonok legalább 95 %-os védettséget biztosítanak. 3.7 Azon kiegészítő légtér meghatározása érdekében, amely a 30, 45, 60, 75 és 90 fokos fordulót végrehajtó légijármű számára a forduló külső oldalán a védettség fenntartásához szükséges, sablont használtak. Az egyszerűsített ábrák a légtér külső határát legömbölyítés nélkül jelzik és ezzel lehetővé teszik az egyszerű megrajzolást. A kiegészítő légtér minden esetben a nyíllal jelzett irányba repülő légijármű részére került megállapításra. Ahol az útvonalat mindkét irányba használják, a másik irány külső oldalán is jelöljék ki ugyanazt a kiegészítő légteret. 3.8 Az A-3. ábra a VOR berendezés felett egymáshoz 60 fokos szögben csatlakozó útvonal szakaszokat ábrázol. A-3. ábra Az irányváltoztatás szöge 60 fok, a repülési irányt a nyíl jelzi 3.9 Az A-4. ábra a VOR berendezés felett olyan, egymáshoz 60 fokos szögben csatlakozó útvonalszakaszokat ábrázol, amelynél a légtér határát a 3.3 pont és az A-1. ábra előírásainak megfelelően ki kellett szélesíteni. A-4. ábra 3.10 A következő táblázat a példákban szereplő esetekben alkalmazandó távolság értékeket ismerteti, amikor FL 450 repülési szinten vagy ez alatt a VOR berendezés felett vagy az egyes VOR berendezésektől számított legfeljebb 139 km (75 tmf) távolságban a csatlakozó útvonal szakaszokhoz kiegészítő védett légtér kijelölése szükséges. Megjegyzés: Lásd az A-3. és A-4. ábrákat. Az útvonalak csatlakozási szöge 30 45 60 75 90 VOR berendezés „A” távolság * (km) „A” távolság * (tmf) „B” távolság * (km) „B” távolság * (tmf) Csatlakozás „A” távolság * (km) „A” távolság * (tmf) „B” távolság * (km) „B” távolság * (tmf) * = a távolságok a következő egész km vagy tmf értékre felkerekítve. Megjegyzés: A fordulóban levő légijárművek működésére vonatkozóan lásd a 120. számú ICAO körlevél 4.4 pontját. 3.11 Az A-5. ábra egy olyan módszert mutat be, amelynek segítségével a 90 fokos vagy ennél kisebb mértékű forduló belső ívén szükséges kiegészítő védett légtér szerkeszthető meg: A repülési útvonal középvonalán jelöljenek ki egy pontot, amelynek a névleges forduló pont előtti távolsága megegyezik a forduló sugár és az útvonal menti tűrési határértékek összegével. Ettől a ponttól húzzanak merőleges egyenest, amely a forduló belső oldalánál keresztezi a repülési útvonal szélét. A repülési útvonal belső szélén így kijelölt pontból húzzanak egyenest, amely a forduló után a forduló szög érték felének megfelelő szögben metszi az útvonal középvonalát. A szerkesztés eredményeképpen kapott háromszög a forduló belső oldalán lesz az irányváltáshoz szükséges kiegészítő védett légtér. Minden 90 fokos vagy ennél kisebb mértékű forduló esetén a belső oldalon elhelyezkedő kiegészítő légtér megfelelő lesz mindkét irányból a fordulóhoz érkező légijármű számára.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes